《题平心堂》
宋代·彭仲刚

一泓不盈寸，天地同其流。
微风相倾欹，浩浩怀山丘。
牛马已不辨，况能鉴微不。
我欲称物施，舍是将安求。

作者简介：（1143—1194）温州平阳人，字子复。孝宗乾道间进士。为金华主簿，有吏才。赈衢州水灾，民赖以安。移临海县令。累迁国子监丞，坐试进士与知举者忤，罢职。起知全州，减郡费、宽商税，择学师教其子弟，自执经讲说。光宗绍熙提举浙东常平，令下而卒。有《监丞集》。